b'\n_START_ARTICLE_\nPlotter\n_START_SECTION_\nVirkem\xc3\xa5te og bruk\n_START_PARAGRAPH_\nPlottere fungerer ved at maskinen trekker en penn, for eksempel en teknisk tusjpenn, over en papirflate. Dette betyr at plottere er begrenset til linjekunst, istedenfor rastergrafikk som med andre skrivere (og kopimaskiner). De kan tegne meget komplekse linjer og tekst, men fordi pennene m\xc3\xa5 beveges mekanisk, arbeider de saktere enn andre utskriftsmaskiner. Plottere klarer heller ikke \xc3\xa5 fargelegge et omr\xc3\xa5de med en jevn farge, men kan skravere omr\xc3\xa5der ved \xc3\xa5 tegne en serie med linjer._NEWLINE_Enda en forskjell mellom plottere og skrivere er at en skriver hovedsakelig er beregnet for \xc3\xa5 skrive tekst. Dette gj\xc3\xb8r dem rimelig lette \xc3\xa5 kontrollere, bare \xc3\xa5 sende teksten til skriveren er vanligvis nok til \xc3\xa5 skrive ut en side. Det er ikke like enkelt med plottere, hvor det ble utviklet en rekke skriverstyringsspr\xc3\xa5k for \xc3\xa5 sende den mere detaljerte informasjonen som "Tegn en linje herfra, til hit". De to mest brukte plotterstyringsspr\xc3\xa5kene er HPGL og DMPL. _NEWLINE_I en periode p\xc3\xa5 1980-tallet ble mindre plottere beregnet til hjemmebruk popul\xc3\xa6re for eksperimenter med datagrafikk, men den lave arbeidshastigheten gjorde dem tungvinte i bruk, og en trengte en vanlig skriver i tillegg. Ettersom h\xc3\xb8yoppl\xc3\xb8sningsskrivere ble mer og mer tilgjengelig, har laser- og blekkskrivere tatt over, mens plottere i stor grad er forsvunnet. _NEWLINE_Plottere blir hovedsakelig brukt til \xc3\xa5 tegne tekniske tegninger og ved dataassistert konstruksjon, siden de kan jobbe med st\xc3\xb8rre papirst\xc3\xb8rrelser enn vanlige kontorpapirformater, og samtidig beholde en h\xc3\xb8y oppl\xc3\xb8sning. Man kan ogs\xc3\xa5 erstatte pennen med en kniv, eller freser, disse kan finnes i en del skilt- og klesplaggfabrikker. _NEWLINE_N\xc3\xa5r en plotter er kommandert til \xc3\xa5 bruke en annen farge, m\xc3\xa5 pennen skiftes._NEWLINE_En nisjeanvendelse av plottere er for skape taktile bilder for visuelt handikappede mennesker p\xc3\xa5 spesielt termalcellepapir. _NEWLINE_I mange av dagens milj\xc3\xb8er er plottere, etter tradisjonell betegnelse, blitt erstattet av store blekk- og laserskrivere. Slike skrivere er ofte uformelt kalt plottere, selv om de ikke passer med definisjonen i denne artikkelen.'